**399/2015.(X.22.) Kgy. sz. határozat**

1./ A Közgyűlés - Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a.) pontjában foglaltak alapján a Szombathely, Szent Márton utcai aluljáróban található 87 m2 területű üzlethelyiség ingyenes használatát 2015. november 1. napjától 2020. október 31. napjáig engedélyezi a SZOVA Zrt (a továbbiakban: használó) részére működésének elősegítése céljából.

A Közgyűlés megállapítja, hogy a bérleti díj 39.375,-Ft+áfa/hónap lenne, azonban a SZOVA Zrt részére ingyenes használatot biztosít az alábbi feltételekkel:

* az ingyenes használati jogviszony időtartama 2015. november 1. napjától 5 évig terjedő határozott időtartam,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

2./ A Közgyűlés felhatalmazza a polgármestert, hogy a SZOVA Zrt-vel az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

 Dr. Németh Gábor, a SZOVA Zrt. vezérigazgatója)

**Határidő**: 2015. október 31.